ଓଡ଼ିଶାର ୩୦ଟି ଜିଲ୍ଲାରୁ ମାଲକାନଗିରିକୁ ଛାଡି଼ ଦେଲେ ବାକି ପ୍ରତି ଜିଲ୍ଲାରେ ସଂକ୍ରମଣ ହାର ୧୦ ପ୍ରତିଶତରୁ ଅଧିକ ରହିଛି । ଦେଶର ମୋ'ଟ ୭୧୮ଟି ଜିଲ୍ଲାରୁ ୫୨୬ଟି ଜିଲ୍ଲାରେ ସଂକ୍ରମଣ ହାର ୧୦ ପ୍ରତିଶତରୁ ଅଧିକ ରହିଛି ।
ଲକଡାଉନ୍ ସମୟରେ ଭୁବନେଶ୍ୱରରେ ରାସ୍ତା ସବୁ ଖାଲି ଖାଲି ରହିଛି ।
Share this:
ଭୁବନେଶ୍ୱରଃ ଲକଡାଉନକୁ ସପ୍ତାହେ ପୂରିଥିଲେ ବି ରାଜ୍ୟରେ ଦୈନିକ ସଂକ୍ରମଣ ୧୦,୦୦୦ ତଳକୁ ଖସିବାର ନାଁ ଧରୁ ନ ଥିବାରୁ ଏବେ ଲକଡାଉନ୍ ଅବଧି ବୄଦ୍ଧି କରିବା ନେଇ ଚର୍ଚ୍ଚା ହେଉଛି । ଆଇ.ସି.ଏମ୍.ଆର୍.ର ମୁଖ୍ୟ ବଳରାମ ଭାର୍ଗବ ୧୦ ପ୍ରତିଶତରୁ ଅଧିକ ସଂକ୍ରମଣ ହାର ଥିବା ଜିଲ୍ଲାଗୁଡ଼ିକରେ ଲକଡାଉନ୍ ଜାରି ରଖିବା ପାଇଁ ରାଜ୍ୟମାନଙ୍କୁ ପରାମର୍ଶ ଦେଇଛନ୍ତି । ଓଡ଼ିଶାରେ ୨୯ଟି ଜିଲ୍ଲାରେ ୧୦ ପ୍ରତିଶତ ଉପରେ ରହିଛି ସଂକ୍ରମଣ ହାର । ରାଜ୍ୟର ବିଶେଷଜ୍ଞମାନେ ମଧ୍ୟ ଲକଡାଉନ ଅବଧି ବୄଦ୍ଧି କରିବା ସପକ୍ଷରେ ଯୁ୍କ୍ତି ବାଢ଼ିଛନ୍ତି ।
ବର୍ତ୍ତମାନ ଦେଶର ମୋ'ଟ ୭୧୮ଟି ଜିଲ୍ଲାରୁ ୫୨୬ଟି ଜିଲ୍ଲାରେ ସଂକ୍ରମଣ ହାର ୧୦ ପ୍ରତିଶତରୁ ଅଧିକ ରହିଛି । ଓଡ଼ିଶାର ୩୦ଟି ଜିଲ୍ଲାରୁ ମାଲକାନଗିରିକୁ ଛାଡି଼ ଦେଲେ ବାକି ପ୍ରତ୍ୟେକ ଜିଲ୍ଲାରେ ସଂକ୍ରମଣ ହାର ୧୦ ପ୍ରତିଶତରୁ ଅଧିକ ରହିଛି । କଳାହାଣ୍ଡିରେ ସଂକ୍ରମଣ ହାର ୪୬ ପ୍ରତିଶତ ଥିବା ବେଳେ ସମ୍ବଲପୁରରେ ଏହା ୩୮.୪ ପ୍ରତିଶତ ଓ ଖୋର୍ଦ୍ଧାରେ ୩୬.୭ ପ୍ରତିଶତ ରହିଛି । କନ୍ଧମାଳ ରେ ୧୦.୧ ପ୍ରତିଶତ ସଂକ୍ରମିତ ଅଛନ୍ତି ।
"ପୂର୍ବ ଅପେକ୍ଷା କରୋନା ସଂକ୍ରମଣ କମିଛି ସତ, ମାତ୍ର ଯେଉଁ ଗ୍ରାଫ୍ ପିକ୍ ହେଉଥିଲା ତାହା ଏବେ ଫ୍ଲାଟ୍ ହୋଇ ରହିଛି । ଲୋକମାନଙ୍କ ହାତରେ ଏବେ ଚାବି କାଠି । କରୋନା ବ୍ୟାପିବା ବେଳେ ହଠାତ୍ କମେ ନାହିଁ । ରାଜ୍ୟରେ ଦୈନିକ ସଂକ୍ରମିତଙ୍କ ସଂଖ୍ୟା ୧୨,୦୦୦ରୁ ଖସି ଏବେ ୧୦,୦୦୦ ରହୁଛି । ୧୯ ତାରିଖ ସୁଦ୍ଧା ଯଦି ସଂକ୍ରମଣ ନିୟନ୍ତ୍ରଣକୁ ନ ଆସେ ତେବେ ସରକାର ଲକଡାଉନ୍ ଅବଧି ବୃଦ୍ଧି କରିବାକୁ ନିଶ୍ଚିତ ବାଧ୍ୟ୍ୟ ହେବେ । କରୋନା ବାରମ୍ବାର ନିଜର ଷ୍ଟ୍ରେନ୍ ବଦଳାଏ । ତେଣୁ ଲୋକେ ଆତଙ୍କିତ ନ ହୋଇ ସରକାରଙ୍କ କୋଭିଡ଼ ନିୟମ ମାନନ୍ତୁ," କହିଛନ୍ତି ଭୁବନେଶ୍ୱରର କ୍ୟାପିଟାଲ୍ ହସ୍ପିଟାଲର ନିର୍ଦ୍ଦେଶକ ଡଃ ଲକ୍ଷ୍ମୀଧର ସାହୁ ।
ସେ କହିଛନ୍ତି ଯେ ଏବେ ରାଜ୍ୟର ଗ୍ରାମାଞ୍ଚଳରେ କରୋନା ସଂକ୍ରମଣ ବଢୁଛି । "ସହରରୁ ଲୋକେ ଗାଁକୁ ଯାଉଛନ୍ତି । ଗାଁ ଲୋକେ କୋଭିଡ ନିୟମ ମାନୁନାହାନ୍ତି । ଲୁଚାଇ ଛପାଇ ଭୋଜିଭାତ କରୁଛନ୍ତି । ତେଣୁ ଗାଁଗୁଡି଼କରେ ସଂକ୍ରମଣ ବୃଦ୍ଧି ହେଉଛି," କହିଛନ୍ତି ଡଃ ସାହୁ ।
ଏହା ବି ପଢ଼ନ୍ତୁ | ଆସିଲା କରୋନା ପଛରେ ଥିବା ସାଙ୍ଘାତିକ ସତ୍ୟଃ ଚୀନ୍ ଏହାକୁ ଜୈବିକ ଅସ୍ତ୍ର ଭାବେ ପରୀକ୍ଷା କରୁଥିଲା!
ଇଣ୍ଡିଆନ୍ ମେଡିକାଲ୍ ରିସର୍ଚ୍ଚ କାଉନସିଲର (ଆଇ.ସି.ଏମ୍.ଆର୍.) ମୁଖ୍ୟ ଡାକ୍ତର ବଳରାମ ଭାର୍ଗବ ବୁଧବାର ଦିନ ଦେଶର ଅଧିକାଂଶ ସ୍ଥାନରେ ଲକଡାଉନ୍ ଜାରି ରଖିବାକୁ ପରାମର୍ଶ ଦେଇଛନ୍ତି । ସେ କହିଛନ୍ତି ଯେ ଯେଉଁ ସବୁ ଜିଲ୍ଲାରେ ସଂକ୍ରମଣର ହାର ୧୦ ପ୍ରତିଶତରୁ ଅଧିକ ଅଛି ସେଠାରେ ଛଅରୁ ଆଠ ସପ୍ତାହ ପର୍ଯ୍ୟନ୍ତ ଲକଡାଉନ୍ ଜାରି ରଖିବା ଉଚିତ ।
ଲକଡାଉନ୍ ଓ ଶଟଡାଉନ୍ ଜାରି କରିବା ସତ୍ତ୍ୱେ ଏବେ ବି ଅନେକ ଲୋକ ଅମାନିଆ ହେଉଥିବା ଦେଖାଯାଉଛି । ସହରାଞ୍ଚଳ ଅପେକ୍ଷା ଗ୍ରାମାଞ୍ଚଳରେ ଲୋକେ କୋଭିଡ କଟକଣାକୁ ଅଧିକ ଉଲ୍ଲଙ୍ଘନ କରୁଛନ୍ତି । ଗାଁ ଲୋକେ ଭୋଜିଭାତ କରି ଶହ ଶହ ଲୋକଙ୍କୁ ଏକାଠି କରୁଛନ୍ତି । ପ୍ରଶାସନ ପହଞ୍ଚି କାର୍ଯ୍ୟାନୁଷ୍ଠାନ ଗ୍ରହଣ ବି କରୁଛି । ଗ୍ରାମାଞ୍ଚଳରେ ଚିତ୍ରକୁ ଦେଖିଲେ ଲୋକେ ସଚେତନ ନ ଥିବା ପରି ମନେ ହେଉଛି । ଏପରି କି ଆଇସୋଲେସନର ନିୟମାବଳୀର ବି ଉଲ୍ଲଙ୍ଘନ ହେଉଛି ।
ରାଜ୍ୟରେ ମେ ୫ ତାରିଖରୁ ୧୪ ତାରିଖ ଯାଏ ସରକାର ଲକଡାଉନ୍ ଘୋଷଣା କରିଛନ୍ତି । ଦିଲ୍ଲୀ, ମହାରାଷ୍ଟ୍ର ଓ କର୍ଣ୍ଣାଟକ ଭଳି ରାଜ୍ୟମାନେ ଲକଡାଉନ ଅବଧି ବୃଦ୍ଧି କରିଥିବା ବେଳେ ଓଡ଼ିଶା ସରକାର କି ପନ୍ଥା ଆପଣାଉଛନ୍ତି ତାହା ଶୁକ୍ରବାର ଜଣାପଡ଼ିବ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
